Cerere de decizie preliminară introdusă de Court of Appeal (Irlanda) la 9 iulie 2024 – Minister for Justice/I.T.
(Cauza C-477/24, Deldwyn1 )
Limba de procedură: engleza
Instanța de trimitere
Court of Appeal
Părțile din procedura principală
Recurent (reclamant în primă instanță): Minister for Justice
Intimat (pârât în primă instanță): I.T.
Întrebările preliminare
(a) Sintagma „un an” cuprinsă la articolul 7 alineatul (3) litera (b) din Directiva 2004/38/CE1 (denumită în continuare „Directiva 2004/38”) prevede sau impune ca anul în cauză să fie alcătuit dintr-o singură perioadă neîntreruptă?
(b) În cazul unui răspuns negativ la întrebarea (a), faptul că perioadele de încadrare în muncă care alcătuiesc anul în cauză au putut fi cumulate sau însumate pe parcursul a patru sau cinci ani exclude cetățeanul Uniunii din domeniul de aplicare al articolului 7 alineatul (3) litera (b)?
Faptul că cetățeanul Uniunii a beneficiat de alocația pentru persoane aflate în căutarea unui loc de muncă din partea Departamentului pentru [Ocuparea Forței de Muncă] și Protecție Socială din Irlanda înseamnă că acesta este „înregistrat în mod corespunzător ca fiind în șomaj involuntar” pe teritoriul statului în sensul articolului 7 alineatul (3) litera (b) din Directiva 2004/38?
Principiul general al dreptului Uniunii care reflectă art[icolul] 41 din cartă sau, în subsidiar, Directiva 2004/38 interpretată în lumina acestui principiu general impune intimatului să comunice dosarul său apelantului (dacă este cazul, într-o formă anonimizată în mod corespunzător):
înainte de a lua o decizie privind păstrarea drepturilor de ședere/permisului de ședere în temeiul art[icolului] 14 din Directiva [2004/38] coroborat cu art[icolul] 13 și/[omissis]sau cu art[icolul] 7 alineatul (3) din aceeași directivă și/sau
când solicitantul intenționează să conteste o astfel de decizie prin intermediul unei proceduri de control jurisdicțional?
____________
1 Denumirea prezentei cauze este fictivă. Aceasta nu corespunde numelui real al niciuneia din părțile la procedură.
1 JO 2004, L 158, p. 77.